CELEX: 62018CN0464
Language: bg
Date: 2018-07-17 00:00:00
Title: Дело C-464/18: Преюдициално запитване от Juzgado de lo Mercantil de Gerona (Испания), постъпило на 17 юли 2018 г. — ZX/Ryanair DAC

29.10.2018   
            
            
               BG
            
            
               Официален вестник на Европейския съюз
            
            
               C 392/4
            
         
      Преюдициално запитване от Juzgado de lo Mercantil de Gerona (Испания), постъпило на 17 юли 2018 г. — ZX/Ryanair DAC
      (Дело C-464/18)
      (2018/C 392/07)
      Език на производството: испански
      
         Запитваща юрисдикция
      
      Juzgado de lo Mercantil de Gerona
      
         Страни в главното производство
      
      
         Ищец: ZX
      
         Ответник: Ryanair DAC
      
         Преюдициални въпроси
      
      
                  1)
               
               
                  Трябва ли мълчаливата пророгация на компетентност, предвидена и уредена в член 26 от Регламент (ЕС) № 1215/2012 (1), да бъде във всичките ѝ аспекти тълкувана самостоятелно и общо за всички държави членки и следователно нейното тълкуване да не зависи от ограниченията, установени с разпоредбите на държавите членки относно националната съдебна компетентност?
               
            
                  2)
               
               
                  Представлява ли мълчаливата пророгация на компетентност, предвидена и уредена в член 26 от Регламент (ЕС) № 1215/2012, „чисто“ правило за международна съдебна компетентност, определящо единствено компетентността на съдилищата на дадена държава членка, докато териториалната компетентност се определя съобразно процесуалното право на тази държава членка, или напротив представлява правило за определяне както на международната, така и на териториалната съдебна компетентност?
               
            
                  3)
               
               
                  Като се имат предвид обстоятелства по конкретното дело, може ли в случай на полет с оператор авиокомпания със седалище в друга държава членка и с място на излитане и място на пристигане в държава членка, където тази авиокомпания има клон, който осъществява за нея помощни дейности, но от който не са закупени билетите, да счита, че е налице спор, произтичащ от дейността на клон, агенция или друг вид представителство и изпълняващ критерия за връзка, която обуславя съдебната компетентност съгласно член 7, точка 5 от Регламент № 1215/2012?
               
            
         (1)  Регламент (ЕС) № 1215/2012 на Европейския парламент и на Съвета от 12 декември 2012 година относно компетентността, признаването и изпълнението на съдебни решения по граждански и търговски дела (ОВ L 351, 2012 г., стр. 1)